সংশ্লিষ্ট সংবাদপত্রটির প্রতিবেদন উল্লেখ করে কলকাতা হাই কোর্টে মামলা দায়ের করেন আইনজীবী রমাপ্রসাদ সরকার। সংবিধানের ২৫, ২৬, ২৭ এবং ২৮ ধারা উল্লেখ করে তিনি বলেন, ভারত একটি ধর্মনিরপেক্ষ রাষ্ট্র। এখানে সবাই পছন্দ মতো ধর্মাচরণ করতে পারে। তা হলে, মুর্শিদাবাদ জেলায় কেন এমন তালিবানি শাসন কায়েম হবে? কেন সংবিধানের নির্দেশ রক্ষা করতে প্রশাসন তৎপর হচ্ছে না? পুলিশ কেন হাত গুটিয়ে বসে রয়েছে?